**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO PRIPAŽINIMO NETINKAMU NAUDOTI BEI JO NURAŠYMO**

2023 m. lapkričio 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu ir 27 straipsnio 1 dalies 5 punktu,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 8.1 ir 10.2 papunkčiais bei atsižvelgdama į Plungės rajono savivaldybės administracijos direktoriaus 2023 m. spalio 6 d. įsakymu Nr. DE-610 „Dėl Valstybės ir Savivaldybės materialiojo ir nematerialiojo turto pripažinimo nereikalingu arba netinkamu (negalimu) naudoti komisijos sudarymo“ sudarytos komisijos pateiktas Nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros 2023 m. lapkričio 13 d. pažymas Nr. TPN-9 ir TPN-10, Plungės rajono savivaldybės taryba nusprendžia:

1. Pripažinti netinkamu naudoti Plungės rajono savivaldybei priklausantį nekilnojamąjį turtą:

1.1. Butą/Patalpą su kitais inžineriniais statiniais – kiemo statiniais, esančius Remties g. 13-2, Godelių k., Šateikių sen., Plungės r., buto inventorinis Nr. 190, unikalus Nr. 6896-2006-5019:0002, įsigijimo vertė 4,80 Eur, likutinė vertė – 0,03 Eur, kitų inžinerinių statinių – kiemo statinių inventorinis Nr. CA-00004813, unikalus Nr. 6896-2006-5136, įsigijimo vertė – 27,00 Eur, likutinė vertė – 27,00 Eur;

1.2. Butą/Patalpą su sandėliu ir kitais inžineriniais statiniais – kiemo statiniais, esančius Laisvės al. 9-7, Plungėje, buto inventorinis Nr. 191607, unikalus Nr. 6893-3000-7018:0007, įsigijimo vertė – 2 814,81 Eur, likutinė vertė – 2 078,97 Eur, sandėlio inventorinis Nr. 191606, unikalus Nr. 6896-3007-0011:0005, įsigijimo vertė – 71,85 Eur, likutinė vertė – 47,19 Eur, kitų inžinerinių kiemo statinių inventorinis Nr. CA-00004812, unikalus Nr. 6896-3007-0022, įsigijimo vertė – 77,00 Eur, likutinė vertė – 77,00 Eur.

1. Įtraukti sprendimo 1.1 ir 1.2 papunkčiuose nurodytus nekilnojamojo turto objektus į Plungės rajono savivaldybės nuosavybei priklausančių nekilnojamųjų daiktų pardavimo viešo aukciono būdu sąrašą.

|  |  |
| --- | --- |
| Savivaldybės meras |  |

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Neringa Žilienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL SAVIVALDYBĖS NEKILNOJAMOJO TURTO PRIPAŽINIMO NETINKAMU NAUDOTI BEI JO NURAŠYMO “** |
| 2023 m. lapkričio 14 d.  Plungė |

**1. Parengto sprendimo projekto tikslai, uždaviniai.** Šis Plungės rajono savivaldybės tarybos sprendimo projektas teikiamas siekiant pripažinti Plungės rajono savivaldybei priklausantį nekilnojamąjį turtą netinkamu naudoti.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Priėmus sprendimą bus keičiamas Plungės rajono savivaldybės tarybos 2021 m. gruodžio 27 d. sprendimas Nr. T1-345 „Dėl Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašo patvirtinimo“.

**3. Kodėl būtina priimti sprendimą, kokių pozityvių rezultatų laukiama.** Sprendimo projekto 1.1 ir 1.2 papunkčiuose nurodytus nekilnojamojo turto objektus pardavus bus gauta lėšų į Savivaldybės biudžetą.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Sprendimo projekte nurodyti nekilnojamo turto objektai šiuo metu yra išnuomoti nuomininkams, tačiau turto savininkui pritarus pripažinti turtą netinkamu naudoti, nuomininkams bus pasiūlyti kiti tinkami būstai gyventi. Būstai yra nusidėvėję, neatitinka higienos sąlygų, t. y. butuose nėra vandentiekio ir kanalizacijos.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos Turto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Savivaldybės ir socialinio būsto nuomininkams.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Pardavus turtą bus gauta lėšų į Savivaldybės biudžetą* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Neringa Žilienė