**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLOTŲ, SIŪLOMŲ ĮRAŠYTI Į NEPRIVATIZUOJAMŲ ŽEMĖS SKLYPŲ SĄRAŠĄ**

2023 m. lapkričio 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos žemės reformos įstatymo 13 straipsnio 2 punktu, Plungės rajono savivaldybės taryba n u s p r e n d ž i a:

Siūlyti Nacionalinės žemės tarnybos prie Aplinkos ministerijos Plungės ir Rietavo skyriui pripažinti būtinais visuomenės poreikiams ir įtraukti į neprivatizuojamų žemės sklypų sąrašą:

1. apie 0,0600 ha ploto žemės sklypą, esantį Plungės rajono savivaldybėje, Žlibinų seniūnijoje, Žlibinų kaime, kitai paskirčiai (susisiekimo ir inžinerinių komunikacijų aptarnavimo objektų teritorijos), reikalingą visuomenės reikmėms (sklypo schema – sprendimo 1 priede).

2. apie 0,0800 ha ploto žemės sklypą, esantį Plungės rajono savivaldybėje, Žlibinų seniūnijoje, Kantaučių kaime, Rožių g. 6, kitai paskirčiai (susisiekimo ir inžinerinių komunikacijų aptarnavimo objektų teritorijos), reikalingą visuomenės reikmėms (sklypo schema – sprendimo 2 priede).

3. apie 0,4000 ha ploto žemės sklypą, esantį Plungės rajono savivaldybėje, Platelių seniūnijoje, Platelių miestelyje, kitai paskirčiai (atskirųjų želdynų teritorijos), reikalingą visuomenės reikmėms (sklypo schema – sprendimo 3 priede).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Architektūros ir teritorijų planavimo skyriaus vedėjas Tomas Jocys

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Projektą rengė Architektūros ir teritorijų planavimo skyriaus vyr. specialistė Laura Baumilė

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLOTŲ, SIŪLOMŲ ĮRAŠYTI Į NEPRIVATIZUOJAMŲ ŽEMĖS SKLYPŲ SĄRAŠĄ“** |
| 2023 m. lapkričio 8 d.  Plungė |

**1. Parengto sprendimo projekto tikslai, uždaviniai.** Sprendimo projekto tikslas – teisės aktų nustatyta tvarka įrašyti į neprivatizuojamų žemės sklypų sąrašą žemės sklypus, kurie reikalingi visuomenės reikmėms. Gauti Žlibinų ir Platelių seniūnijų prašymai, kuriuose nurodoma, kad žemės sklypas (plotas apie 0,0600 ha), esantis Plungės rajono savivaldybėje, Žlibinų sen., Žlibinų k., yra reikalingas priešgaisrinio tvenkinio įrengimui, žemės sklypas (plotas apie 0,0800 ha), esantis Plungės rajono savivaldybėje, Žlibinų sen., Kantaučių k., yra reikalingas automobilių stovėjimo aikštelei prie kapinių įrengimui bei žemės sklypas (plotas apie 0,4000 ha),esantis Plungės rajono savivaldybėje, Platelių sen., Platelių m., yra reikalingas skverui kurti ir prižiūrėti, nes jau ir dabar Platelių seniūnija ir bendruomenė šią teritoriją prižiūri ir tvarko.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Nenumatoma.

**3. Kodėl būtina priimti sprendimą, kokių pozityvių rezultatų laukiama.** Priėmus Savivaldybės tarybos sprendimą bus rengiami ir teikiami dokumentai Nacionalinės žemės tarnybai dėl žemės sklypų įtraukimo į neprivatizuojamų žemės sklypų sąrašą.

**4. Lėšų poreikis ir finansavimo šaltiniai.** Lėšos bus naudojamos iš 03 programos – „Žemėtvarkos planavimo dokumentams rengti“. Galima išlaidų suma apie 4 500,00 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Žlibinų ir Platelių seniūnijų iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** -

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Teigiamas* | *Nenumatomas* |
| *Viešajam administravimui* | *Teigiamas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Teigiamas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Teigiamas* | *Nenumatomas* |
| *Kitoms sritims, asmenims ar jų grupėms* | *Teigiamas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Architektūros ir teritorijų planavimo vyr. specialistė Laura Baumilė